Ukrajinská gréckokatolícka cirkev

Ukrajinská gréckokatolícka cirkev je jednou z východných katolíckych cirkví byzantského obradu. V súčasnosti je najpočetnejšou východnou katolíckou cirkvou.

Jej pôvod siaha do obdobia pokresťančovania východných Slovanov. Po r. 1054 sa vplyvom východnej schizmy postupne cirkev na území Rusi postupne dostala do postavenia nepriateľského voči západnej cirkvi.

V roku 1596 bola podpísaná Brestská únia, ktorou sa pravoslávni na území pod vládou Poľska pričlenili ku Katolíckej cirkvi.BRIEF HISTORY OF THE UNION OF BREST (1595) - Treaty Of Brest Document  - text Brestskej únie v angličtine

Po rozdelení Poľska medzi susedné štáty sa gréckokatolíci, ktorí sa ocitli na území Ruska, stali opäť pravoslávnymi. V Rakúsko-Uhorskej časti Ukrajinského územia boli gréckokatolícke štruktúry naproti tomu podporované.

Po 2. svetovej vojne sa takmer všetci ukrajinskí gréckokatolíci dostali pod vládu Sovietskeho zväzu. Tzv. ľvovská synoda pod sovietskou réžiou v roku 1946 vyhlásila Brestskú úniu za zrušenú. Gréckokatolícka cirkev bola perzekvovaná a mohla existovať len v utajení. Počas tohto obdobia pôsobila najmä v diaspore v zahraničí.

Po páde komunistického režimu mohla cirkev znova začať legálne pôsobiť. V súčasnosti má okolo 4,3 milióna členovŠtatistika za rok 2010 z Eastern Catholic Churches Statistics; http://ugcc.org.ua/36.0.html  uvádza vyše 5,5 milióna veriacich (citované 12. januára 2011) a je najväčšou východnou katolíckou cirkvou. Najviac veriacich má Ukrajinská gréckokatolícka cirkev na západnej Ukrajine, ale svoje eparchie má aj mimo európskeho kontinentu.

Hlavným centrom Ukrajinskej gréckokatolíckej cirkvi je Kyjev spolu s Ľvovom. Najvyšším predstaviteľom je kyjevsko-haličský väčší arcibiskup, ktorým je v súčasnosti Jeho Blaženosť vladyka Sviatoslav (Ševčuk).

 Organizačná štruktúra 
náhľad|Eparchie Ukrajinskej gréckokatolíckej cirkvi na Ukrajine (Kyjev; Ľvov, Sokaľ-Žovkva, Sambir-Drohobyč, Stryj; Ivano-Frankivsk, Kolomyja-Černivci; Ternopiľ-Zboriv, Bučač, Kamjanec-Podiľskyj; arcibiskupské exarcháty: Luck, Doneck, Charkiv, Odessa, Krym)
Ukrajina:
 väčšie arcibiskupstvo - Kyjev-Halič
 metropolitné archieparchie - Ľvov, Ivano-Frankivsk, Ternopiľ-Zboriv
 eparchie - Bučač, Černivci, Kamianec-Podiľskyj, Kolomyja, Sambir-Drohobyč, Sokaľ-Žovkva, Stryj
 arcibiskupské exarcháty - Doneck, Charkiv, Luck, Odessa, Krym

USA:
 metropolitná archieparchia - Philadelphia
 eparchie - Parma, Chicago, Stamford

Kanada:
 metropolitná archieparchia - Winnipeg
 eparchie - Edmonton, New Westminster, Saskatoon, Toronto

Poľsko:
 metropolitná archieparchia - Przemyśl-Varšava
 eparchie - Vroclav-Košalin, Olštýn–Gdańsk

Brazília:
 metropolitná archieparchia - Curitiba
 eparchia - Prudentópolis

Ostatné krajiny:
 eparchie - Londýn (Anglicko, Škótsko, Wales), Melbourne (Austrália, Nový Zéland), Paríž (Francúzsko, Belgicko, Luxembursko, Holandsko, Švajčiarsko), Buenos Aires (Argentína)
 apoštolské exarcháty - Nemecko a Škandinávia (Nemecko, Fínsko, Nórsko, Švédsko), Rím (Taliansko)http://press.vatican.va/content/salastampa/en/bollettino/pubblico/2019/07/11/190711b.htmlhttp://www.gcatholic.org/dioceses/data/rite-U.htmЄпархії та екзархати Української Греко-Католицької Церкви (v ukrajinčine)
 apoštolská administratúra - Kazachstan a stredná Ázia (Kazachstan, Kyrgyzstan, Tadžikistan, Turkménsko, Uzbekistan)http://www.gcatholic.org/dioceses/diocese/kaza0.htm

 Referencie 

 Externé odkazy 
 stránka Ukrajinskej gréckokatolíckej cirkvi
 The Ukrainian Catholic Church (v angličtine)


Kategória:Gréckokatolícka cirkev